2023.4.5.
HU
Az Európai Unió Hivatalos Lapja
C 125/303 2022. szeptember 14., szerda
(33)
A felújítások arányának meghatározásához a tagállamoknak tudniuk kell, hogy mely épületek nem érik el a közel nulla energiaigényű épületek szintjét.
Ezért a tagállamoknak az energiahatékonysági tanúsítványok átfogó adatbázisának részeként a középületekről, többek között a szociális lakásokról is nyilvántartást kell közzétenniük és naprakészen tartaniuk.
E nyilvántartás alapján a magánszereplők, köztük az energetikai szolgáltató vállalkozások is felújítási megoldásokat javasolhatnak, és azokat az uniós épületállomány megfigyelőközpontja összesítheti.
(34)
2020-ban a világ népességének több mint fele városi területeken él.
Ez az arány 2050-re várhatóan eléri a 68 %-ot (28).
Ráadásul a 2050-ben használt városi infrastruktúrák felét még meg kell építeni (29).
A városok és a nagyvárosi területek a gazdasági tevékenység, a tudásteremtés, az innováció és az új technológiák központjai.
A városok befolyásolják az ott élő vagy dolgozó polgárok életminőségét.
A tagállamoknak műszakilag és pénzügyileg támogatniuk kell a településeket.
A tagállamokban számos települési önkormányzat és más közintézmény már integrált energiatakarékossági, energiaellátási és fenntartható mobilitási megközelítéseket vezetett be például a fenntartható energiát célzó cselekvési tervek vagy fenntartható városi mobilitási tervek útján (ilyenek többek között a Polgármesterek Szövetsége kezdeményezés keretében kidolgozott fellépések) vagy az épületekkel vagy közlekedési módokkal összefüggő egyedi intézkedéseken túllépő integrált városi megközelítések formájában.
A személy- és az áruszállítás tekintetében egyaránt további erőfeszítésekre van szükség a városi mobilitás energiahatékonyságának javítása terén, mivel az a közúti közlekedés teljes energiaszükségletének mintegy 40 %-át használja fel.
A [felülvizsgált TEN-T rendeletnek – 2021/0420(COD)] jelentősen hozzá kell járulnia ezen irányelv céljainak eléréséhez, azáltal, hogy következetes, integrált és multimodális megközelítéssel kezeli a városi közlekedés energiahatékonyságát az említett rendeletben meghatározott fenntartható városi mobilitási tervek elfogadására vonatkozó követelmény révén.
Ezen túlmenően ezen irányelv céljainak elérése érdekében a tagállamoknak határozottan ösztönözniük kell minél több helyi hatóságot a fenntartható városi mobilitási tervek elfogadására annak érdekében, hogy – az energiahatékonyság elsődlegességének elvével összhangban – hozzájáruljanak az energiafogyasztás csökkentéséhez és lehetőség szerint elkerüljék a szükségte­ len szállítást.
(35)
A bizonyos termékek és szolgáltatások beszerzése, valamint épületek vásárlása és bérlése tekintetében az építési beruházásokat, beszerzéseket vagy szolgáltatásokat közbeszerzési szerződések útján odaítélő ajánlatkérő szerveknek vagy közszolgáltató ajánlatkérőknek példát kell mutatniuk, és döntéseik során szem előtt kell tartaniuk a beszerzések energiahatékonyságát, továbbá az energiahatékonyság elsődlegességének elvét kell alkalmazniuk, azon közbeszerzési szerződések és koncessziók tekintetében is, amelyekre nézve a IV. melléklet nem ír elő konkrét követelményeket.
Ez azon igazgatási szervezeti egységekre vonatkozik, amelyek illetékessége egy tagállam egész területére kiterjed.
Amennyiben valamely tagállamban, illetve egy adott hatáskör vonatkozásában nem létezik olyan érintett igazgatási szervezeti egység, amelynek illetékessége kiterjed a tagállam egész területére, akkor a kötelezettségnek azokra az igazgatási egységekre kell vonatkoznia, amelyek illetékessége együttesen kiterjed a tagállam egész területére.
Mindamellett be kell tartani az uniós közbeszerzési irányelvek rendelkezéseit.
A tagállamoknak el kell hárítaniuk az egy tagállamon belüli vagy határokon átnyúló közös közbeszerzés akadályait, amennyiben ez csökkentheti a költségeket, valamint fokozhatja a belső piac nyújtotta előnyöket azáltal, hogy üzleti lehetőségeket teremt az ellátók és az energiahatékonysági szolgáltatók számára.
(36)
A közbeszerzésen keresztül állami forrásokat beruházó valamennyi közjogi intézménynek példát kell mutatnia a szerződések és koncessziók odaítélésekor azáltal, hogy a legmagasabb energiahatékonysági teljesítményű termékeket, szolgáltatásokat, építési beruházásokat és épületeket választják ki, többek között a 2009/30/EK irányelv szerinti egyedi követelmények hatálya alá nem tartozó beszerzések esetében is.
Ebben az összefüggésben a 2014/23/EU európai parlamenti és tanácsi irányelv (30) 6.
és 7. cikkében, a 2014/24/EU európai parlamenti és tanácsi irányelv (31) 2. cikkének (1) bekezdésében, valamint a 2014/25/EU európai parlamenti és tanácsi irányelv 3.
és 4. cikkében meghatározott értékhatárokat meghaladó értékű közbeszerzési szerződésekre és koncessziókra vonatkozó valamennyi odaítélési eljárásnak figyelembe kell vennie a termékek, épületek és szolgáltatások uniós vagy nemzeti jog által meghatározott energiahatékonyságát, közbeszerzési eljárásaik során prioritásként kezelve az energiahatékonyság elsődlegességének elvét.
(28) (29) (30)
https://www.unfpa.org/world-population-trends https://www.un.org/en/ecosoc/integration/pdf/fact_sheet.pdf Az Európai Parlament és a Tanács 2014/23/EU irányelve (2014. február 26.) a koncessziós szerződésekről (HL L 94., 2014.3.28., 1. o.).
Az Európai Parlament és a Tanács 2014/24/EU irányelve (2014. február 26.) a közbeszerzésről és a 2004/18/EK irányelv hatályon kívül helyezéséről (HL L 94., 2014.3.28., 65. o.).
(31)